《愁春未醒 春草》
明代·许锐

如袍更绿，比带还青。沙暖泥香处、东风送暖始星星。

斗草人偏丽，寻芳去步轻盈。鞋边细踏，裙边微扫，未必无情。

再望平皋，浅深迷蝶，断续流莺。夕阳外萋萋冉冉，忒觉分明。

恨绪愁丝，似他刬尽又重生。王孙何在？年年岁岁，春信难凭。

作者简介：山东登州卫人。成化十七年进士。为监察御史。孝宗初，中官梁方等专权，锐奏劾罢之。屡陈言政事，出为山西佥事，卒官。